Kakai ʻoku ʻikai ʻatā ke nau hoko ko ha mēmipa ʻo e poate talāsiti ʻa e ʻapiakó

Ko e kakai ko ʻení ʻoku ʻikai ʻatā ke nau hoko ko ha mēmipa ʻo e poate talāsiti ʻa e ʻapiakó. Ko ha tokotaha ʻoku:

* hulutuʻa hono moʻua paʻangá ka ʻoku kei fiemaʻu pē ke ne totongi fakafoki ia (undischarged bankrupt); pe
* ʻikai ngofua ke hoko ko ha talēkita pe tokotaha tuʻuaki (promoter) ʻo ha, pe tālaʻa pe kau ʻi hono puleʻi ʻo ha, kautaha teʻeki lēsisita pe ʻosi lēsisita (incorporated or unincorporated) ʻi he malumalu ʻo e [Lao ki he Ngaahi Kautahá 1993 (Companies Act 1993),](http://www.legislation.govt.nz/act/public/1993/0105/latest/DLM319570.html) pe ko e [Lao ki he Puleʻi ʻo e Māketi Fakapaʻanga 2013 (Financial Markets Conduct Act 2013),](http://www.legislation.govt.nz/act/public/2013/0069/latest/DLM4090578.html) pe ko e [Lao ki he Toʻo ʻo e Puleʻí 1993 (Takeovers Act 1993);](http://www.legislation.govt.nz/act/public/1993/0107/latest/DLM325509.html) pe
* kuo fokotuʻu ko ha mēmipa tuʻumaʻu ʻo e kau ngāue ʻa e Poate Talāsití, tukukehe ange kapau ʻoku nau hoko ʻo fili ko ha fakafofonga ʻo e kau ngāué; pe
* ngāue fakakonituleki pe kaungā konituleki (contracts or sub-contracts) ki he Poate Talāsití ʻo ʻikai fakangofua ʻe he Sekelitali ʻo e Potungāue Akó (Secretary of Education) pea maʻu atu ha ngaahi totongi ʻoku lahi hake ʻi he $25,000 ʻi ha faʻahinga taʻu fakapaʻanga pē. ʻE toe kau atu foki ki heni ha ngaahi tuʻunga ʻoku ʻi ai ha tokotaha ʻokú ne maʻu ha 10% pe lahi ange ʻo e ʻinasi (shareholding) ʻi he kautaha konitulekí pe ko ha kautaha ʻokú ne puleʻi ʻa e kautaha konitulekí; pe
* kuo fakahoko ki ai ha tuʻutuʻuni fakamaauʻanga fekauʻaki mo ha koloa (property order) ʻi he malumalu ʻo e [Lao ki he Maluʻi ʻo e Koloa Fakafoʻituituo mo e Totonu ki he ngaahi Koloá (Protection of Personal and Property Rights Act)](http://legislation.govt.nz/act/public/1988/0004/latest/DLM126528.html) [1988](http://legislation.govt.nz/act/public/1988/0004/latest/DLM126528.html); pe
* ko ha tokotaha fekauʻaki mo ha tuʻutuʻuni fakamaauʻanga fakafoʻituitui (personal order) kuo fakahoko ki ai ʻi he malumalu ʻo e Laó makatuʻunga ʻi ha taha ʻo e ongo ʻuhinga ko e ʻikai malava ʻe he tokotaha ko iá ʻo puleʻi ʻene ngaahi koloá, pe ʻikai malava ke ne fetuʻutaki/fai tuʻutuʻuni fekauʻaki mo e tuʻunga lelei ʻo ʻene moʻuí/tokangaekina fakafoʻituituí; pe
* ko ha tokotaha kuo moʻua ʻi ha maumau lao ʻoku ala tautea ngāue pōpula ʻi ha taʻu ʻe 2 pe lahi ange, pe kuo moʻua ngāue pōpula ki ha faʻahinga maumau lao kehe, tukukehe kapau kuo fakamolemoleʻi (pardon), kakato hono ngāueʻi ʻo e tauteá, pe kuo uesia meí he tautea kuo hilifaki ki aí; pe
* ʻoku ʻikai ko ha tangataʻi fonua ʻo Nuʻu Silá ni, **pea** ʻoku –
  + hoko ko ha tokotaha ʻoku kaunga ki ai ʻa e [kupu 15](http://www.legislation.govt.nz/act/public/2009/0051/latest/DLM1440598.html) pe [16](http://www.legislation.govt.nz/act/public/2009/0051/latest/whole.html#DLM1440599) ʻo e Lao ki he ʻImikulesoni (Immigration Act) 2009; pe
  + ko ha tokotaha ʻoku fiemaʻu, ʻe he pe fakatatau mo e Lao ko iá, ke ne mavahe mei Nuʻu Silá ni ʻi he taimi pē ko iá pe ʻi loto ʻi ha foʻi taimi pau, pea ko e taimi ko iá ʻoku siʻi hifo ʻi ha māhina ʻe 12; pe
  + ʻoku lau ia ʻe he ngaahi taumuʻa ʻo e Lao ko iá ʻoku nofo taʻefakalao ʻi Nuʻu Silá ni.

ʻOku ʻikai ʻatā ki ha ʻōfisa faifili ki ha fili (pe ngaahi fili) ʻo ha kau mēmipa ʻo e poate talāsiti ke fokotuʻu ia ko ha kanititeiti ʻi he fili ko iá.

Ki ha fakamatala lahi ange:

* vakai ki he ngaahi kupu 9 mo e 10 ʻo e [Fakamatala Fakalahi (Schedule) 23](http://www.legislation.govt.nz/act/public/2020/0038/latest/LMS176172.html?search=qs_act%40bill%40regulation%40deemedreg_education%2Band%2Btraining%2Bact_resel_25_h&p=1) ʻo e Lao ki he Ako mo e Ako Ngāue (Education and Training Act) 2020 (ko e lisi ʻi ʻolungá ko ha fakamāʻopoʻopo ʻia ʻo e ngaahi kupu ko ʻení).
* telefoni ki he NZSTA, Senitā Faleʻi mo e Poupou (Advisory and Support Centre) 0800 782 435, founga (option) 1.

Kakai ʻoku ʻikai ʻatā ke nau hoko ko ha mēmipa ʻo e poate talāsiti ʻa e ʻapiakó ©NZSTA Sepitema 2020